Hej alle Så skete det... Den smukkeste stjerne på himlen er slukket   Det var med stor sorg, at jeg igår fik af vide, at min skønne hest skulle aflives. Primmer blev indlagt søndag d. 18/4-2010, fordi han gennem længere tid havde haft problemer med at lægge sig ned og rejse sig igen. Derfor fik vi en henvisning af min egen dyrlæge til nogle eksperter. Knoglerne i bagparten blev undersøgt, men der var intet unormalt. Svaret var ikke godt nok for mig, og jeg bad dyrlægerne om at fortsætte undersøgelserne, til vi fandt ud af, hvad der var galt. Min egen dyrlæge ringede igår ved middagstid, fordi de andre havde fået resultatet af den nye undersøgelse. Han ville selv ringe og fortælle mig det... Primmer havde en tumor på størrelse med en basketball siddende ved bækkenet, og den gik også ind i bughulen på ham. Intet under at han har haft ondt   Han måtte aflives hurtigst muligt, da han fik det værre og værre. Han ville ikke spise sit foder og var også begyndt at få feber. Jeg bad dyrlægerne om at give ham et klap fra mig og passe godt på ham. Jeg kunne ikke bære at skulle køre 200 km for at skulle sige farvel til mit kæreste eje. Jeg besøgte ham i fredags, og i hovedet har jeg et billede af den store, sorte hest som står og knejser i nakken som en anden hingst. Sådan vil jeg helst huske ham, for det var, hvad han var - en stor, stærk hest som gik gennem ild og vand for mig tiltrods for sine smerter. Han var sej til det sidste! Primmer: Du vil altid være min nr. 1, og jeg finder aldrig en som dig. Jeg er glad for, at jeg var så fast besluttet på at finde svaret på problemet - så kunne du endelig få fred. Jeg håber, du har det godt og kigger ned til mig fra hestehimlen, hvor du frit kan løbe omkring uden at have ondt. Jeg elsker dig, min dreng. Primetime Lyng - R.I.P.  Tak til min fantastiske dyrlæge, fordi han har været så lyttende og forstående.
I anledningen af mandens runde fødselsdag i lørdags og vores 10 års bryllupsdag har vores børn arrangeret og bestilt et weekend-ophold til os. Det er da en skøn skøn gave at få. Vi skal en tur heeeelt til København på Hotel Admiral. Der skal vi både spise og have massage samt drikke champagne. Det bliver så skønt. Så kom gerne med lidt gode ideer til hvad vi kunne tage rundt og se. Glæder mig rigtig meget. Tak børn (og svigere)  Lene, som bor helt i Skibby 
Sig det bare - du bor meget længere ude end Skibby    Og så må jeg jo indrømme at de unger I der har, er mere end almindelig dejlige at være sammen med  Og TAK for sidst 
Pia, så langt ude er det heller ikke  Og tak for det. Ja de er nu skønne mine unger 
søde børn.... Kik her: KH:) og rigtig god tur....